મ્યુનિ. સત્તાવાળાઓએ હડતાળિયા કર્મચારીઓ સાથે મંત્રણા થાય તેના પહેલાં જ સમાધાનનો આશાવાદ સેવ્યો હતો. જોકે બે કલાકની બેઠક બાદ શાસકોનો આશાવાદ ઠગારો નિવડીને મંત્રણાનો ફિયાસ્કો થયો હતો. સત્તાધીશો સાથેની મંત્રણા તેના નિર્ધારિત સમય કરતાં એક કલાક મોડી શરૂ થઇ હતી કેમ કે પચીસ હડતાળિયા કર્મચારીઓની પોલીસે સવારથી અટકાયત કરી હતી અને છેક સાંજે પાંચ વાગ્યે જામીન પર છોડ્યા હતા. આજે ફરીથી બેઠક થવાની છે જોકે ગઇ કાલની બેઠક પૂર્ણ થયા બાદ મેયર ગૌતમ શાહને મંત્રણાની ફળશ્રુ‌િત અંગે પૂછતાં તેમણે પુનઃ આશાવાદ વ્યક્ત કરતાં એવું કહ્યું કે એક આગેવાન સિવાયના અન્ય તમામ સમાધાન માટે તૈયાર છે.